CELEX: 32015D0568
Language: lt
Date: 1428364800000
Title: 2015 m. balandžio 7 d. Komisijos įgyvendinimo sprendimas (ES) 2015/568, kuriuo dėl galvijų laktoferino apibrėžties iš dalies keičiamas Įgyvendinimo sprendimo 2012/725/ES I priedas (pranešta dokumentu Nr. C(2015) 2173)

9.4.2015   
            
            
               LT
            
            
               Europos Sąjungos oficialusis leidinys
            
            
               L 93/71
            
         KOMISIJOS ĮGYVENDINIMO SPRENDIMAS (ES) 2015/568
   2015 m. balandžio 7 d.
   kuriuo dėl galvijų laktoferino apibrėžties iš dalies keičiamas Įgyvendinimo sprendimo 2012/725/ES I priedas
   
      
         (pranešta dokumentu Nr. C(2015) 2173)
      
   
   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               Komisijos įgyvendinimo sprendimu 2012/725/ES (2) leidžiama pateikti rinkai galvijų laktoferiną kaip naują maisto sudedamąją dalį;
            
         
               (2)
            
            
               Įgyvendinimo sprendimo 2012/725/ES I priede nustatytos galvijų laktoferino specifikacijos. Į tas specifikacijas įtraukta galvijų laktoferino apibrėžtis. Ši apibrėžtis turėtų būti iš dalies pakeista siekiant geriau apibūdinti naują maisto sudedamąją dalį, kurią leista pateikti rinkai;
            
         
               (3)
            
            
               todėl Įgyvendinimo sprendimas 2012/725/ES turėtų būti atitinkamai iš dalies pakeistas;
            
         
               (4)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2012/725/ES I priede galvijų laktoferino apibrėžtis pakeičiama taip:
   
                
            
            
               „Galvijų laktoferinas (bLF) yra baltymas, kurio natūraliai esama karvės piene. Tai yra geležį surišantis glikoproteinas (apie 77 kDa), kurį sudaro viena polipeptidinė grandinė iš 689 aminorūgščių.
               bLF išskiriamas iš nugriebto pieno arba sūrio: pirma vykdomi jonų mainai, vėliau atliekami ultrafiltravimo etapai. Galiausiai jis išdžiovinamas sublimacinio džiovinimo arba purškiamojo džiovinimo būdu ir stambios dalelės atsijojamos.“
            
         2 straipsnis
   Šis sprendimas skirtas „Morinaga Milk Industry Co., Ltd“, 33-1, Shiba 3-chome, Minato-ku, Tokyo 108-8384, Japonija.
   
      Priimta Briuselyje 2015 m. balandžio 7 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  2012 m. lapkričio 22 d. Komisijos įgyvendinimo sprendimas 2012/725/ES, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai galvijų laktoferiną kaip naują maisto sudedamąją dalį (Morinaga) (OL L 327, 2012 11 27, p. 46).